Μελαντερίτης

Ο μελαντερίτης (αγγλ. melanterite) είναι θειικό ορυκτό του σιδήρου. Οφείλει το όνομά του στην αρχαία ελληνική λέξη μελαντηρίαLiddell, Scott, Δημητριάδης Μέγα Λεξικόν της Ελληνικής Γλώσσης, Ελληνικά Γράμματα, Αθήνα, που αναφέρεται σε μια μεταλλικής προέλευσης μαύρη βαφή.Αναφέρονται, εσφαλμένα, και άλλες προελεύσεις του ονόματος: Mindat > μελαυτηρία, λέξη μη υφιστάμενη στην ελληνική γλώσσα, Webmineral > μέλας, δεν δικαιολογείται από τα χαρακτηριστικά του ορυκτού

Είναι ορυκτό που προκύπτει από την οξείδωση μεταλλευτικών υπολειμμάτων, κυρίως από σιδηροπυρίτη και μαρκασίτη. Σπανιότερα ανευρίσκεται ως προϊόν ηφαιστειακών αναθυμιάσεων.

Σχηματίζει ομάδα ορυκτών, στην οποία περιλαμβάνονται:
 Μπιμπερίτης (κοβαλτιούχο ανάλογο)
 Χαλκανθίτης (χαλκούχο ανάλογο)
 Μαλλαρντίτης (μαγγανιούχο ανάλογο)
 Ψευδαργυρομελαντερίτης (ψευδαργυρούχο ανάλογο)

Ορυκτά με τα οποία σχετίζεται είναι ο επσομίτης, ο χαλκανθίτης, η γύψος, ο σιδηροπυρίτης, ο πυρροτίτης, ο μαρκασίτης, ο χαλκοπυρίτης, ο αλοτριχίτης και άλλα σουλφίδια.

Είναι σχετικά διαδεδομένο ορυκτό και, μολονότι είναι διαλυτό στο νερό και δεν εμφανίζει υψηλή σκληρότητα είναι περιζήτητο από συλλέκτες λόγω του πολύ όμορφου χρώματός του. Αξίζει να αναφερθούν οι εμφανίσεις του στα όρη Χαρτς (Γερμανία), το Falun στη Σουηδία, το Ρίο Τίντο στην Ισπανία, την Κύπρο, τη νήσο Έλβα στην Ιταλία, την Αυστρία, τη Ρουμανία, την Τουρκία, τη χερσόνησο Καμτσάτκα στη Ρωσία (ως προϊόν ηφαιστειακής δραστηριότητας), το Κοπιαπό της Χιλής και τις Πολιτείες Μοντάνα, Γιούτα, Καλιφόρνια (σε γκέυζερ της κομητείας Αλαμέιντα) και Τενεσί των ΗΠΑ.

Στην Ελλάδα ανευρίσκεται στα μεταλλεία Λαυρίου (Αδάμη Νο 2, Πλάκα) και στα μεταλλεία Κασσάνδρας (Ολυμπιάδα).

Πηγές
Handbook of Mineralogy
Mindat.org
Galleries.com
Webmineral.com

Δείτε επίσης
Κατάλογος ορυκτών
Κατάλογος ορυκτών των μεταλλείων Λαυρίου

Βιβλιογραφία
James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244
 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X
 Walter Schumann, R. Bradshaw, K. A. G. Mills, Handbook of Rocks, Minerals and Gemstones,  Houghton Mifflin Harcourt, 1993 ISBN 0395511372

Σημειώσεις

Μελαντεριτης
Κατηγορία:Ορυκτά του σιδήρου